Laserpistoler for moderne femkamp
En **laserpistol** er et leketøy eller sportsutstyr brukt for å imitere skytevåpen, og brukes i enkelte idretter som moderne femkamp, laserløp og triathle. Laserpistoler skyter ikke prosjektiler og kan dermed være et tryggere alternativ for tilskuere og deltakere. De kan også brukes på flere steder siden det ikke er like strenge krav til trygg bakgrunn som på vanlige skytebaner. Lovverk varierer fra land til land, men de er vanligvis ikke underlagt lov om luftvåpen eller skytevåpen, og er ofte i fritt salg.

Tekniske data
-------------

En laserpistol
I femkamp er det bare tillatt med enkeltskudds pistoler med åpne sikter. De lades med en spak som betjenes med svakeste hånd, og skytes med sterkeste hånd.

Laserpistoler designet for moderne femkamp kan være laget av plast, metall eller en blanding. Grepet er gjerne laget av plast eller tre. Rimelige modeller har ofte ambidekstert grep, mens dyrere modeller kan ha anatomisk grep slik at de bare kan skytes komfortabelt med den ene hånden.

Vekten på pistolen må ikke overstige 1500 gram. Minimumsvekten er 800 gram for voksne og 500 gram for ungdom. Pistolen må passe i en boks med størrelse 420 mm × 200 mm × 50 mm. Laseren er rød med bølgelengde mellom 635 til 650 nm. Laserpistoler er kategorisert som laser klasse 1, hvilket indikerer at den skal være trygge å bruke under alle forhold ved *normal* bruk (ikke direkte mot øynene).

Skyteskiven er 170 mm × 170 mm med et svart sikteblink bestående av poengsonene 7 til 10. Dette tilsvarer dimensjonene som brukes i ISSF 10 meter luftpistol. Avstanden fra gulvnivå til midten av målet skal være 1400 mm +/- 50 mm. Det skytes både innendørs og utendørs.

I internasjonale konkurranser
-----------------------------

Laserskyting i moderne femkamp under 2020 Sommer-OL
Laserpistoler er regulert av Union Internationale de Pentathlon Moderne (UIPM), ikke International Shooting Sport Federation (ISSF). 

Laserskyting ble introdusert i moderne femkamp under sommer-OL for ungdom i 2010. Den første bruken av laserpistoler i stedet for luftpistoler i en seniorkonkurranse var i 2011. I sommer-OL 2012 ble laserpistoler for første gang brukt i moderne femkamp under OL. Siden har laserpistoler også blitt brukt i triathle og laserløping. 

Triathle World Championships har blitt arrangert siden 2013. Det første verdensmesterskapet i laserløp ble arrangert i 2015. Laserløping var en oppvisningskonkurranse på 2019 World Urban Games i Budapest.

Historie
--------

Modifiserte luftpistoler med laseremittere i 2016 Sommer-OL
Den første generasjonen laserpistoler var ombygde luftpistoler der løpet eller luftsylinderen ble erstattet med en laseremitter. Opprinnelig hadde lasersignalet en varighet på 25.2 ms før den ble endret til en varighet på 15.6 ms fra 2014.

I midten av 2010-årene dukket neste generasjon laserpistoler opp som var spesielt produsert for moderne femkamp og laserløp. Dette resulterte i forskjellige tilnærminger til konstruksjon: På den ene siden er det fremdeles modeller med strukturen til en konkurranse-luftpistol: En veldig tynn pipe med en større beholder under som inneholder ekstra vekter eller laseremitteren. På den annen siden finnes det også modeller som visuelt ligner mer på sportspistoler.

Produsenter
-----------

Det er bare en håndfull produsenter av dedikerte laserpistoler og laserutstyr:

* APEOM
* Ecoaims
* HiGun
* IQ-Sport (only emitters)
* Pardini
* Pentashot[*død lenke*]
* Scoremax
* Suooter

Luftpistoler fra Feinwerkbau, Morini, Pardini, Steyr eller Walther kan utstyres med laseremittere (såkalte 'containere') fra forskjellige produsenter.

Referanser
----------

1. 1 2 3 4 5  «UIPM 2018 Competition rules and Equipment regulations» (PDF). UIPM - Union Internationale de Pentathlon Moderne. Besøkt 5. november 2021.
2. ↑  «FLP 12 / LB 16». Besøkt 28. april 2022.
3. ↑  «World Environment Day 2020: UIPM celebrates eco impact of a decade of lead-free Laser Run». Besøkt 3. desember 2021.
4. ↑  «Can Lasers Save the Modern Pentathlon?». 12. august 2012.
5. ↑  «UIPM Triathle. What is UIPM Triathle?». Besøkt 4. mars 2020.
6. ↑  «Laser Run». Österreichischer Verband für Modernen Fünfkampf (ÖVMF). Besøkt 6. mars 2021.
7. ↑  Michael Pavitt. «GAISF President aims to build on first World Urban Games as anniversary marked». Besøkt 1. desember 2012.
8. ↑  Finn Göldner. «Die Geschichte der Zukunft: von der Schützengilde zum Laser-Schießen». Besøkt 28. april 2022.
9. ↑  «Eko-Aims And Modern Penthathlon» (pdf). Besøkt 28. april 2022.
10. ↑  Finn Göldner. «Die Geschichte der Laser Pistole im Modernen Fünfkampf». Besøkt 28. april 2022.
11. ↑  «UIPM Homologated Equipment». Besøkt 15. april 2022.
12. ↑  «Laser pistols and targets». Apeom s.r.o. Arkivert fra originalen 29. april 2022. Besøkt 29. april 2022.
13. ↑  «Pentathlon». Eko-Aims Oy. Besøkt 29. april 2022.
14. ↑  «镭士钢LSG-P400好用在哪里？11个细节告诉你». Besøkt 29. april 2022.
15. ↑  «Preisliste». Besøkt 29. april 2022.
16. ↑  «LSH20». Pardini Armi. Besøkt 29. april 2022.
17. ↑  «Sport Laser Simulators». PENTASHOT EU s.r.o. Besøkt 29. april 2022.
18. ↑  «SCMP1 Elite». Besøkt 5. juni 2022.
19. ↑  «专业激光射击系统10米P型 SL10P». Sodel Technology (Beijing) Co. Ltd. Besøkt 29. april 2022.